title: A Tanács határozata (2000. november 7.) a 2000/24/EK határozatnak a horvátországi projektekre nyújtott hitelek fedezetére az Európai Beruházási Banknak nyújtott közösségi garanciát kiterjesztő módosításáról

text:
Fontos jogi nyilatkozat

|

32000D0688

Hivatalos Lap L 285 , 10/11/2000 o. 0020 - 0021

		A Tanács határozata(2000. november 7.)a 2000/24/EK határozatnak a horvátországi projektekre nyújtott hitelek fedezetére az Európai Beruházási Banknak nyújtott közösségi garanciát kiterjesztő módosításáról(2000/688/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 308. cikkére,tekintettel a Bizottság javaslatára [1],tekintettel az Európai Parlament véleményére [2],mivel:(1) Az Általános Ügyek Tanácsa 1995. március 6-i ülésén elfogadta a Horvátországgal kötendő, pénzügyi jegyzőkönyvet is magában foglaló, gazdasági és kereskedelmi megállapodásra vonatkozó tárgyalási irányelveket. A pénzügyi jegyzőkönyv Horvátországnak szóló, 230 millió euró értékű, az Európai Beruházási Bank (EIB) által nyújtott, öt évre vonatkozó különös hitellehetőséget foglalt magában. 1995. augusztus 4-én a Tanács elnöksége bejelentette a gazdasági és kereskedelmi megállapodásról Horvátországgal folytatott tárgyalások felfüggesztését a Krajinában megkezdett hadműveletek miatt.(2) A 2000 elején megtartott parlamenti és elnökválasztás eredményeit követő legújabb fejlemények alapvetően megváltoztatták Horvátország politikai képét. Az új horvát kormány teljes kötelezettséget vállalt arra, hogy teljesíti a politikai és gazdasági reformprogramot, az Európai Unió délkelet-európai országokra vonatkozó stabilizációs és segítségnyújtási folyamatának feltételeivel összhangban.(3) Az Általános Ügyek Tanácsa 2000. január 24-én külön nyilatkozatot fogadott el Horvátországra vonatkozóan, és ismét kifejezte készségét a Horvátország részére történő segítségnyújtásra azon nehézségek leküzdéséhez, amelyekkel Horvátország az Európai Unióval való szoros kapcsolat kiépítésében szembekerül.(4) Az Általános Ügyek Tanácsa 2000. február 14-i felkérésére a Bizottság 2000. május 24-én jelentést fogadott el a Horvátországgal kötendő stabilizációs és segítségnyújtási megállapodásra vonatkozó tárgyalások megkezdésének megvalósíthatóságáról. Ezt a jelentést az Általános Ügyek Tanácsa 2000. június 14-én támogatta, amelyet követően a Bizottság 2000. július 19-én a Tanácsnak szóló, a tárgyalások megkezdésére vonatkozó javaslatot fogadott el.(5) Döntő fontosságú, hogy Horvátországnak az infrastruktúra és magánszektor fejlesztésre irányuló beruházási tevékenysége támogatásával az Európai Unió kinyilvánítja a Horvátországnak szóló támogatását a 2000. elején tartott választásokat követően kidolgozott politikai és gazdasági reformprogram végrehajtására, az Európai Unió stabilizációs és segítségnyújtási folyamatával összhangban.(6) Ezért indokolt garancia-megbízást adni az EBB-nek, hogy horvátországi hitelműveletekről szerződést írhasson alá. Az EBB jelezte, hogy képes és hajlandó kiterjeszteni a saját forrásaiból, az alapszabályával összhangban nyújtott hiteleket Horvátországra.(7) A Tanács 1994. október 31-én elfogadta a külső fellépésekre vonatkozó garanciaalap létrehozásáról szóló 2728/94/EK, Euratom rendeletet [3].(8) A 2000/24/EK tanácsi határozat [4] közösségi garanciát nyújt az EBB-nek a Közösségen kívüli (Közép- és Kelet-Európa, mediterrán országok, Latin-Amerika és Ázsia, valamint a Dél-Afrikai Köztársaság) projektekhez adott hitelek veszteségeinek fedezésére.(9) A 2000/24/EK határozatban megállapított, az EBB általános külső hitelezési megbízatására vonatkozó globális garanciát ki kell terjeszteni Horvátországra. A hitel felső határát emelni kell, hogy lehetővé váljon a vonatkozó hitellehetőségek Horvátországra való kiterjesztése. Ezért a 2000/24/EK határozatot ennek megfelelően módosítani kell.(10) A Szerződés nem rendelkezik a 308. cikkben meghatározottaktól eltérő hatáskörről e határozat elfogadására,A KÖVETKEZŐKÉPPEN HATÁROZOTT:1. cikkA 2000/24/EK határozat 1. cikke a következőképpen módosul:1. Az (1) bekezdés második albekezdésének második mondata a következőképpen módosul:a) a bevezető részben a "18410 millió euró" szavak helyébe a "18660 millió euró" szavak lépnek;b) az első francia bekezdésben a "8680 millió euró" helyébe a "8930 millió euró" szöveg lép.2. A (2) bekezdés első francia bekezdése a "Bulgária" szó után "Horvátország" szóval egészül ki.2. cikkEz a határozat az Európai Közösségek Hivatalos Lapjában való kihirdetésének napján lép hatályba.Kelt Brüsszelben, 2000. november 7-én.a Tanács részérőlaz elnökL. Fabius[1] HL C 311. (E). szám, 2000.10.31., 329. o.[2] 2000. október 6-i vélemény (a Hivatalos Lapban még nem tették közzé).[3] HL L 293., 1994.11.12., 1. o. Az 1149/1999/EK, Euratom rendelettel (HL L 139., 1999.6.2, 1. o.) módosított rendelet.[4] HL L 9., 2000.1.13, 24. o.--------------------------------------------------


title: A Tanács határozata (1990. október 22.) az Európai Gazdasági Közösség és a Thaiföldi Királyság között létrejött, a manióka termesztéséről, forgalmazásáról és kereskedelméről szóló együttműködési megállapodás megújításáról szóló jegyzőkönyv elfogadásáról

text:
Fontos jogi nyilatkozat

|

31990D0637

Hivatalos Lap L 347 , 12/12/1990 o. 0023 - 0023

		A Tanács határozata(1990. október 22.)az Európai Gazdasági Közösség és a Thaiföldi Királyság között létrejött, a manióka termesztéséről, forgalmazásáról és kereskedelméről szóló együttműködési megállapodás megújításáról szóló jegyzőkönyv elfogadásáról(90/637/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 113. cikkére,tekintettel a Bizottság javaslatára,mivel az Európai Gazdasági Közösség és a Thaiföldi Királyság között létrejött, a manióka termesztéséről, forgalmazásáról és kereskedelméről szóló együttműködési megállapodás megújításáról szóló jegyzőkönyv [1] megkötése a felek kölcsönös érdeke;mivel a fent említett jegyzőkönyvet jóvá kell hagyni,A KÖVETKEZŐKÉPPEN HATÁROZOTT:1. cikkAz Európai Gazdasági Közösség és a Thaiföldi Királyság között létrejött, a manióka termesztéséről, forgalmazásáról és kereskedelméről szóló együttműködési megállapodás megújításáról szóló jegyzőkönyvet a Közösség nevében a Tanács jóváhagyja.A jegyzőkönyv szövegét csatolták e határozathoz.2. cikkA Tanács elnöke felhatalmazást kap, hogy kijelölje az 1. cikkben említett megállapodásnak a Közösséget jogilag kötelező aláírására jogosult személyt.Kelt Luxembourgban, 1990. október 22-én.a Tanács részérőlaz elnökG. de Michelis[1] HL L 219., 1982.7.28., 53. o.--------------------------------------------------


title: 2006/852/EK: A Tanács határozata ( 2006. november 28. ) a nemzeti központi bankok külső könyvvizsgálóiról szóló 1999/70/EK határozatnak a Banka Slovenije könyvvizsgálója tekintetében történő módosításáról

text:
               29.11.2006

               HU

               Az Európai Unió Hivatalos Lapja

               L 331/19

      A TANÁCS HATÁROZATA

   (2006. november 28.)
   a nemzeti központi bankok külső könyvvizsgálóiról szóló 1999/70/EK határozatnak a Banka Slovenije könyvvizsgálója tekintetében történő módosításáról
   (2006/852/EK)
   AZ EURÓPAI UNIÓ TANÁCSA,
   tekintettel a Központi Bankok Európai Rendszere és az Európai Központi Bank alapokmányáról szóló, az Európai Közösséget létrehozó szerződéshez csatolt jegyzőkönyvre és különösen annak 27.1. cikkére,
   tekintettel az Európai Központi Banknak az Európai Unió Tanácsához intézett, a Banka Slovenije külső könyvvizsgálójáról szóló, 2006. október 9-i EKB/2006/14 ajánlására (1),
   mivel:

               (1)

               Az Európai Központi Bank (EKB) és az euro-rendszer nemzeti központi bankjainak beszámolóit az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálók ellenőrzik.

               (2)

               Az EK-Szerződés 122. cikke (2) bekezdésének megfelelően a közös valuta 2007. január 1-jén Szlovénia által történő bevezetéséről szóló, 2006. július 11-i 2006/495/EK tanácsi határozat (2) 1. cikke szerint Szlovénia teljesítette a közös valuta bevezetéséhez szükséges feltételeket és a 2003-as csatlakozási okmány (3) 4. cikkében említett, Szlovéniára vonatkozó eltérés 2007. január 1-jei hatállyal megszűnik.

               (3)

               A Szlovéniára vonatkozó eltérés megszűnését követően az Európai Központi Bank Kormányzótanácsa azt ajánlotta a Tanácsnak, hogy a 2007-es pénzügyi évtől kezdve, a 2007-es és 2008-as pénzügyi évekre a Banka Slovenije külső könyvvizsgálójaként a Deloitte & Touche revizija d.o.o-t hagyja jóvá.

               (4)

               Helyénvaló az EKB Kormányzótanácsának ajánlását követni, és ennek megfelelően az 1999/70/EK határozatot (4) módosítani,

         A KÖVETKEZŐKÉPPEN HATÁROZOTT:
   1. cikk
   Az 1999/70/EK határozat 1. cikke a következő bekezdéssel egészül ki:

      „(13)   A Deloitte & Touche revizija d.o.o-ot mint a Banka Slovenije külső könyvvizsgálóját a Tanács a 2007. és 2008. pénzügyi évekre jóváhagyja.”

   2. cikk
   Erről a határozatról az Európai Központi Bankot értesíteni kell.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2006. november 28-án.

            a Tanács részéről

            az elnök

         E. HEINÄLUOMA

      (1)  HL C 257., 2006.10.25., 19. o.

      (2)  HL L 195., 2006.7.15., 25. o.

      (3)  HL L 236., 2003.9.23., 33. o.

      (4)  HL L 22., 1999.1.29., 69. o. A legutóbb a 2006/476/EK határozattal (HL L 188., 2006.7.1., 7. o.) módosított határozat.


title: 2011/313/EU: A Bizottság határozata ( 2011. május 26. ) az Európai Unió harmadik országban szolgálatot teljesítő tisztviselőinek, ideiglenes és szerződéses alkalmazottainak díjazására alkalmazandó korrekciós szorzók 2010. február 1-jétől , 2010. március 1-jétől , 2010. április 1-jétől , 2010. május 1-jétől és 2010. június 1-jétől történő kiigazításáról

text:
               27.5.2011

               HU

               Az Európai Unió Hivatalos Lapja

               L 140/56

         A BIZOTTSÁG HATÁROZATA
   (2011. május 26.)
   az Európai Unió harmadik országban szolgálatot teljesítő tisztviselőinek, ideiglenes és szerződéses alkalmazottainak díjazására alkalmazandó korrekciós szorzók 2010. február 1-jétől, 2010. március 1-jétől, 2010. április 1-jétől, 2010. május 1-jétől és 2010. június 1-jétől történő kiigazításáról
   (2011/313/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre és különösen annak 336. cikkére,
   tekintettel az Európai Közösségek tisztviselőinek személyzeti szabályzatát és az Európai Közösségek egyéb alkalmazottainak alkalmazási feltételeit meghatározó 259/68/EGK, Euratom, ESZAK tanácsi rendeletre (1) és különösen annak X. melléklete 13. cikkének második albekezdésére,
   mivel:

               (1)

               A személyzeti szabályzat X. melléklete 13. cikke első albekezdésének megfelelően a 768/2010/EU tanácsi rendelet (2) meghatározta azokat a korrekciós szorzókat, amelyeket 2009. július 1-jétől az Európai Unió harmadik országban szolgálatot teljesítő tisztviselői, ideiglenes és szerződéses alkalmazottai részére az alkalmazás helye szerinti ország pénznemében kifizetett javadalmazás vonatkozásában alkalmazni kell.

               (2)

               Ezek közül egyes korrekciós szorzókat a személyzeti szabályzat X. melléklete 13. cikke második bekezdésének megfelelően 2010. február 1-jétől, 2010. március 1-jétől, 2010. április 1-jétől, 2010. május 1-jétől és 2010. június 1-jétől kezdődően ki kell igazítani, mivel a Bizottság rendelkezésére álló statisztikai adatok alapján a korrekciós szorzók és a megfelelő átváltási árfolyam alapján számított megélhetési költségek egyes harmadik országok esetében a legutóbbi megállapításuk vagy a 2010/790/EU bizottság határozata (3) által való korábbi kiigazításuk óta eltelt időben 5 %-nál nagyobb mértékben változtak,

         ELFOGADTA EZT A HATÁROZATOT:
   1. cikk
   Az Európai Unió harmadik országban szolgálatot teljesítő tisztviselői, ideiglenes és szerződéses alkalmazottai részére az alkalmazás helye szerinti ország pénznemében kifizetett javadalmazásra alkalmazandó korrekciós szorzók bizonyos országok esetében a mellékletben foglaltak szerint módosulnak. A melléklet öt, havi bontású táblázatot tartalmaz, amelyek ismertetik az érintett országokat és az egyes országokra vonatkozó alkalmazási időpontokat (2010. február 1., 2010. március 1., 2010. április 1., 2010. május 1. és 2010. június 1.).
   A javadalmazások meghatározásánál a költségvetési rendelet végrehajtási szabályainak megfelelően az első albekezdésben említett napokon érvényes árfolyamot kell alkalmazni.
   2. cikk
   Ez a határozat az Európai Unió Hivatalos Lapjában való kihirdetését követő hónap első napján lép hatályba.

      Kelt Brüsszelben, 2011. május 26-án.

            a Bizottság részéről, az elnök nevében,

         Catherine ASHTON

            alelnök

      (1)  HL L 56., 1968.3.4., 1. o.

      (2)  HL L 228., 2010.8.31., 1. o.

      (3)  HL L 336., 2010.12.21., 50. o.

      MELLÉKLET

         2010. FEBRUÁR

                  Alkalmazás helye

                  Gazdasági paritások
                  2010. február

                  Átváltási árfolyam
                  2010. február (1)

                  Korrekciós szorzók
                  2010. február (2)

                  Örményország

                  368,8

                  534,71

                  69,0

                  Barbados

                  2,937

                  2,7998

                  104,9

                  Horvátország

                  5,989

                  7,321

                  81,8

                  Egyiptom (3)

                  3,825

                  7,68385

                  49,8

                  Eritrea (4)

                  14,6

                  21,6393

                  67,5

                  Ghána (5)

                  1,155

                  2,002

                  57,7

                  Haiti

                  55,97

                  59,3743

                  94,3

                  Laosz (6)

                  9 400

                  12 001,5

                  78,3

                  Madagaszkár (7)

                  2 319

                  2 920,63

                  79,4

                  Norvégia

                  10,69

                  8,179

                  130,7

                  Sierra Leone (4)

                  4 557

                  5 524,5

                  82,5

                  Szudán (Kartúm) (5)

                  2,314

                  3,31285

                  69,8

                  Thaiföld (6)

                  30,08

                  46,316

                  64,9

                  Trinidad és Tobago

                  6,966

                  8,8894

                  78,4

                  Jemen

                  201,3

                  297,283

                  67,7

         2010. MÁRCIUS

                  Alkalmazás helye

                  Gazdasági paritások
                  2010. március

                  Átváltási árfolyam
                  2010. március (8)

                  Korrekciós szorzók
                  2010. március (9)

                  Angola

                  133,3

                  122,909

                  108,5

                  Guinea (Conakry)

                  4 699

                  6 677

                  70,4

                  Fidzsi-szigetek

                  1,668

                  2,65851

                  62,7

                  Kazahsztán (Astana)

                  171,5

                  201,56

                  85,1

                  Madagaszkár (10)

                  2 167

                  2 932,3

                  73,9

                  Malawi

                  168,2

                  205,737

                  81,8

                  Mozambik

                  29,06

                  40,925

                  71,0

                  Új-Zéland

                  1,777

                  1,9539

                  90,9

                  Suriname (11)

                  2,019

                  3,87

                  52,2

                  Venezuela (12)

                  3,596

                  5,79305

                  62,1

                  Zambia (11)

                  4 436

                  6 409,68

                  69,2

         2010. ÁPRILIS

                  Alkalmazás helye

                  Gazdasági paritások
                  2010. április

                  Átváltási árfolyam
                  2010. április (13)

                  Korrekciós szorzók
                  2010. április (14)

                  Szaúd-Arábia

                  3,892

                  5,1109

                  76,2

                  Belarusz

                  2 574

                  4 003,28

                  64,3

                  Kuba

                  1,033 USD

                  1,3482 USD

                  76,6

                  Egyiptom (15)

                  4,02

                  7,4149

                  54,2

                  Eritrea (16)

                  15,78

                  20,6343

                  76,5

                  Gambia

                  27,06

                  35,75

                  75,7

                  Grúzia

                  1,78

                  2,3181

                  76,8

                  Kirgizisztán

                  46,22

                  60,5611

                  76,3

                  Moldova

                  10,04

                  16,6048

                  60,5

                  Új-Kaledónia

                  134,3

                  119,332

                  112,5

                  Pakisztán

                  52,55

                  112,284

                  46,8

                  Paraguay

                  4 086

                  6 269,56

                  65,2

                  Sierra Leone (16)

                  4 893

                  5 192,25

                  94,2

                  Kelet-Timor

                  1,147 USD

                  1,3482 USD

                  85,1

         2010. MÁJUS

                  Alkalmazás helye

                  Gazdasági paritások
                  2010. május

                  Átváltási árfolyam
                  2010. május (17)

                  Korrekciós szorzók
                  2010. május (18)

                  Dél-Korea

                  1 574

                  1 477,79

                  106,5

                  Ghána (19)

                  1,232

                  1,89235

                  65,1

                  Guatemala

                  7,732

                  10,5915

                  73,0

                  Indonézia (Jakarta)

                  8 940

                  11 948,3

                  74,8

                  Jamaika

                  109,8

                  117,328

                  93,6

                  Fülöp-szigetek

                  44,72

                  59,186

                  75,6

                  Szudán (Kartúm) (19)

                  2,481

                  3,13891

                  79,0

                  Törökország

                  1,923

                  1,9673

                  97,7

                  Venezuela (20)

                  3,939

                  5,69299

                  69,2

         2010. JÚNIUS

                  Alkalmazás helye

                  Gazdasági paritások
                  2010. június

                  Átváltási árfolyam
                  2010. június (21)

                  Korrekciós szorzók
                  2010. június (22)

                  Kongó (Brazzaville)

                  762,4

                  655,957

                  116,2

                  Eritrea (23)

                  17,17

                  18,8793

                  90,9

                  Laosz (24)

                  8 881

                  10 190,5

                  87,1

                  Mali

                  636,9

                  655,957

                  97,1

                  Sierra Leone (23)

                  5 227

                  4 850,16

                  107,8

                  Suriname (25)

                  2,132

                  3,63

                  58,7

                  Thaiföld (24)

                  31,89

                  40,328

                  79,1

                  Zambia (25)

                  4 830

                  6 261,24

                  77,1

         (1)  1 EUR = a nemzeti valuta
            x
          egysége.

         (2)  Brüsszel = 100.

         (3)  zt a korrekciós szorzót kétszer – 2010. február és április hónap vonatkozásában – igazították ki.

         (4)  zt a korrekciós szorzót háromszor – 2010. február, április és június hónap vonatkozásában – igazították ki.

         (5)  zt a korrekciós szorzót kétszer – 2010. február és május hónap vonatkozásában – igazították ki.

         (6)  zt a korrekciós szorzót kétszer – 2010. március és június hónap vonatkozásában – igazították ki.

         (7)  zt a korrekciós szorzót kétszer – 2010. február és március hónap vonatkozásában – igazították ki.

         (8)  1 EUR = a nemzeti valuta
            x
          egysége.

         (9)  Brüsszel = 100.

         (10)  Ezt a korrekciós szorzót kétszer – 2010. február és március hónap vonatkozásában – igazították ki.

         (11)  Ezt a korrekciós szorzót kétszer – 2010. március és június hónap vonatkozásában – igazították ki.

         (12)  Ezt a korrekciós szorzót kétszer – 2010. március és május hónap vonatkozásában – igazították ki.

         (13)  1 EUR = a nemzeti valuta
            x
          egysége, kivéve Kubát, Salvadort, Ecuadort, Libériát, Panamát, a Kongói Demokratikus Köztársaságot, Kelet-Timort, ahol helyette az USD-t használják.

         (14)  Brüsszel = 100.

         (15)  Ezt a korrekciós szorzót kétszer – 2010. február és április hónap vonatkozásában – igazították ki.

         (16)  Ezt a korrekciós szorzót háromszor – 2010. február, április és június hónap vonatkozásában – igazították ki.

         (17)  1 EUR = a nemzeti valuta
            x
          egysége.

         (18)  Brüsszel = 100.

         (19)  Ezt a korrekciós szorzót kétszer – 2010. február és május hónap vonatkozásában – igazították ki.

         (20)  Ezt a korrekciós szorzót kétszer – 2010. március és május hónap vonatkozásában – igazították ki.

         (21)  1 EUR = a nemzeti valuta
            x
          egysége.

         (22)  Brüsszel = 100.

         (23)  Ezt a korrekciós szorzót háromszor – 2010. február, április és június hónap vonatkozásában – igazították ki.

         (24)  Ezt a korrekciós szorzót kétszer – 2010. február és június hónap vonatkozásában – igazították ki.

         (25)  Ezt a korrekciós szorzót kétszer – 2010. március és június hónap vonatkozásában – igazították ki.


title: 2009/678/EK: Az Európai Parlament határozata ( 2009. április 23. ) az Európai Alapítvány az Élet- és Munkakörülmények Javításáért 2007-es pénzügyi évre vonatkozó elszámolásának lezárásáról

text:
               26.9.2009

               HU

               Az Európai Unió Hivatalos Lapja

               L 255/194

      AZ EURÓPAI PARLAMENT HATÁROZATA

   (2009. április 23.)
   az Európai Alapítvány az Élet- és Munkakörülmények Javításáért 2007-es pénzügyi évre vonatkozó elszámolásának lezárásáról
   (2009/678/EK)
   AZ EURÓPAI PARLAMENT,

               —

               tekintettel az Európai Alapítvány az Élet- és Munkakörülmények Javításáért 2007-es pénzügyi évre vonatkozó végleges éves beszámolójára (1),

               —

               tekintettel a Számvevőszéknek az Európai Alapítvány az Élet- és Munkakörülmények Javításáért 2007-es pénzügyi évre vonatkozó végleges éves beszámolójáról szóló jelentésére, az Alapítvány válaszaival együtt (2),

               —

               tekintettel a Tanács 2009. február 10-i ajánlására (5588/2009 – C6-0060/2009),

               —

               tekintettel az EK-Szerződésre és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,

               —

               tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (4) és különösen annak 16. cikkére,

               —

               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzatának 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A6–0173/2009),

               1.

               megjegyzi, hogy az Élet- és Munkakörülmények Javításáért Európai Alapítvány végleges éves beszámolója megfelel a Számvevőszék jelentése mellékletének;

               2.

               jóváhagyja az Élet- és Munkakörülmények Javításáért Európai Alapítvány 2007-es pénzügyi évre vonatkozó elszámolásának lezárását;

               3.

               utasítja elnökét, hogy továbbítsa ezt a határozatot az Élet- és Munkakörülmények Javításáért Európai Alapítvány igazgatójának, a Tanácsnak, a Bizottságnak és a Számvevőszéknek, és gondoskodjon közzétételéről az Európai Unió Hivatalos Lapjában (L sorozat).

            az elnök

         Hans-Gert PÖTTERING

            a főtitkár

         Klaus WELLE

      (1)  HL C 278., 2008.10.31., 60. o.

      (2)  HL C 311., 2008.12.5., 156. o.

      (3)  HL L 248., 2002.9.16., 1. o.

      (4)  HL L 139., 1975.5.30., 1. o.

      (5)  HL L 357., 2002.12.31., 72. o.


title: A Bizottság határozata (2016. április 21.) egy harmadik országnak a jogellenes, be nem jelentett és szabályozatlan halászat elleni küzdelemben nem együttműködő harmadik országként való azonosítása eshetőségéről történő értesítéséről

text:
               23.4.2016

               HU

               Az Európai Unió Hivatalos Lapja

               C 144/9

         A BIZOTTSÁG HATÁROZATA
   (2016. április 21.)
   egy harmadik országnak a jogellenes, be nem jelentett és szabályozatlan halászat elleni küzdelemben nem együttműködő harmadik országként való azonosítása eshetőségéről történő értesítéséről
   (2016/C 144/06)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról, továbbá a 2847/93/EGK, az 1936/2001/EK és a 601/2004/EK rendelet módosításáról és az 1093/94/EK és az 1447/1999/EK rendelet hatályon kívül helyezéséről szóló, 2008. szeptember 29-i 1005/2008/EK tanácsi rendeletre (1) és különösen annak 32. cikkére,
   mivel:
   1.   BEVEZETÉS

               (1)

               Az 1005/2008/EK rendelet (a továbbiakban: IUU-rendelet) létrehozza a jogellenes, be nem jelentett és szabályozatlan halászat (a továbbiakban: IUU-halászat) megelőzésére, megakadályozására és felszámolására irányuló uniós rendszert.

               (2)

               Az IUU-rendelet VI. fejezete meghatározza a nem együttműködő harmadik országok azonosítására, az említett országokkal szembeni lépésekre, ugyanezen országok listájának összeállítására, a listáról való törlésre, e lista nyilvánosságára és a sürgősségi intézkedésekre vonatkozó eljárást.

               (3)

               Az IUU-rendelet 32. cikke szerint a Bizottságnak értesítenie kell a harmadik országokat arról az eshetőségről, hogy nem együttműködő országként kerülhetnek azonosításra. Az ilyen értesítés előzetes jellegű. Az értesítést az IUU-rendelet 31. cikkében megállapított kritériumokra kell alapozni. A Bizottságnak emellett a rendelet 32. cikkében felsorolt valamennyi lépést („démarche”-ot) meg kell tennie az értesített harmadik országokkal szemben. A Bizottságnak az értesítésben fel kell tüntetnie különösen az ilyen azonosítás alapjául szolgáló lényeges tényeket és megfontolásokat, továbbá az érintett országok számára lehetőséget kell biztosítania a válaszadásra, valamint az azonosítást cáfoló bizonyítékok, vagy adott esetben a javításra irányuló cselekvési terv és a helyzet rendezése érdekében hozott intézkedések ismertetésére. A Bizottság az érintett harmadik országoknak az értesítés megválaszolásához megfelelő időt, a helyzet orvoslásához pedig ésszerű időt köteles biztosítani.

               (4)

               Az IUU-rendelet 31. cikke értelmében a Bizottságnak azonosítania kell azokat a harmadik országokat, amelyeket az IUU-halászat elleni küzdelemben nem együttműködő harmadik országnak tekint. Egy harmadik ország akkor azonosítandó nem együttműködő harmadik országként, ha nem teljesíti a nemzetközi jog szerint rá mint lobogó, kikötő, forgalomba hozatal szerinti vagy parti államra háruló azon kötelezettségét, hogy intézkedést hozzon az IUU-halászat megelőzésére, megakadályozására és felszámolására.

               (5)

               A nem együttműködő harmadik országok azonosítása az IUU-rendelet 31. cikkének (2) bekezdése szerinti valamennyi információ áttekintésén alapul.

               (6)

               Az IUU-rendelet 33. cikke értelmében a Tanácsnak össze kell állítania a nem együttműködő harmadik országok listáját. Ezen országokkal szemben többek között az IUU-rendelet 38. cikkében megállapított intézkedések alkalmazandók.

               (7)

               Az IUU-rendelet 20. cikkének (1) bekezdése értelmében a hitelesített fogási tanúsítványok lobogó szerinti harmadik országoktól való elfogadásának feltétele a Bizottságnak címzett értesítés azon törvényi, rendeleti és közigazgatási rendelkezések, valamint állományvédelmi és gazdálkodási intézkedések alkalmazására, ellenőrzésére és végrehajtására vonatkozó rendelkezésekről, amelyeket a halászhajóiknak be kell tartaniuk.

               (8)

               Az IUU-rendelet 20. cikkének (4) bekezdése értelmében a Bizottságnak az említett rendelet végrehajtásához kapcsolódó területeken igazgatási együttműködést kell folytatnia a harmadik országokkal.

         2.   A SIERRA LEONE KÖZTÁRSASÁGGAL KAPCSOLATOS ELJÁRÁS

               (9)

               A Sierra Leone Köztársaság (a továbbiakban: Sierra Leone) nem küldött az IUU-rendelet 20. cikkének megfelelő értesítését lobogó szerinti államként.

               (10)

               A Bizottság 2014 és 2016 között igazgatási együttműködést folytatott Sierra Leone hatóságaival. Az együttműködés Sierra Leone törvényi, rendeleti és közigazgatási rendelkezéseinek, valamint állományvédelmi és gazdálkodási intézkedéseinek alkalmazásával, ellenőrzésével és végrehajtásával kapcsolatos kérdésekre terjedt ki. Észrevételek írásbeli és szóbeli cseréjét, valamint egy helyszíni látogatást is magában foglalt. A Bizottság az ország halászhajói által teljesítendő törvényi, rendeleti és közigazgatási rendelkezések, valamint állománymegőrzési és gazdálkodási intézkedések alkalmazására, ellenőrzésére és végrehajtására vonatkozó Sierra Leone-i rendelkezésekkel, illetve a Sierra Leone által az IUU-halászat elleni küzdelemben rá háruló kötelezettségek végrehajtása érdekében hozott intézkedésekkel kapcsolatos minden szükségesnek ítélt információt beszerzett és ellenőrzött.

               (11)

               Sierra Leone az Atlanti Tonhal Védelmére Létrehozott Nemzetközi Bizottság (ICCAT) és az Indiai-óceáni Tonhalbizottság (IOTC) szerződő fele. Sierra Leone ratifikálta az Egyesült Nemzetek 1982. évi Tengerjogi Egyezményét (UNCLOS).

               (12)

               Annak megállapítása érdekében, hogy Sierra Leone eleget tesz-e a (11) preambulumbekezdésben említett nemzetközi megállapodásokban előírt, valamint az érintett regionális halászati gazdálkodási szervezetek által meghatározott, rá mint lobogó, kikötő, forgalomba hozatal szerinti vagy parti államra háruló kötelezettségeknek, a Bizottság minden szükségesnek információt beszerzett, összegyűjtött és megvizsgált.

         3.   SIERRA LEONE NEM EGYÜTTMŰKÖDŐ HARMADIK ORSZÁGKÉNT VALÓ AZONOSÍTÁSÁNAK ESHETŐSÉGE

               (13)

               A Bizottság az IUU-rendelet 31. cikkének (3) bekezdése értelmében megvizsgálta a lobogó, kikötő, forgalomba hozatal szerinti vagy parti államként Sierra Leone Köztársaságra háruló kötelezettségeket. Az áttekintés során a Bizottság az IUU-rendelet 31. cikkének (4)–(7) bekezdésében felsorolt kritériumokat és a vonatkozó nemzetközi jogi rendelkezéseket vette figyelembe.

         3.1.   Ismétlődő IUU-halászati tevékenység és IUU-kereskedelem (az IUU-rendelet 31. cikkének (4) bekezdése)

               (14)

               Az 1994-es halászati gazdálkodási és fejlesztési rendelet és az 1995-ös halászati rendeletek csak a Sierra Leone lobogója alatt közlekedő halászhajók által a Sierra Leone joghatósága alá tartozó vizeken folytatott tevékenységeket szabályozzák.

               (15)

               A nyilvánosan rendelkezésre álló, valamint a Bizottság által összegyűjtött információk alapján a Bizottság megállapította, hogy bizonyos, korábban Sierra Leone lobogója alatt közlekedő hajók IUU-halászati tevékenységet folytatnak. Ezek a hajók szerepelnek a regionális halászati gazdálkodási szervezetek IUU-hajókat tartalmazó listáin (2) mint az e listákba történő felvételüket követően Sierra Leone lobogója alatt közlekedő hajók (3). Ezek a hajók a BAROON, a GORILERO, a KUNLUN, a VIKING és a YONGDING.

               (16)

               Számos jel arra utal, hogy a hajók lajstromozásáért felelős hatóság a halászati hatóságokat nem tájékoztatja rendszeresen az új halászhajók lajstromozásáról, illetve nem kéri e hajók halászati múltjának ellenőrzését. Hasonlóképpen, úgy tűnik, a nemzetközi hajónyilvántartásért felelős szerv nem konzultál a nemzeti hatóságokkal azon halászhajók nyilvántartásba vétele előtt, amelyek Sierra Leone kizárólagos gazdasági övezetén (EEZ) kívül fognak tevékenykedni. Ezért a Sierra Leone lobogója alatt közlekedő halászhajók jegyzéke feltehetőleg nem kimerítő: úgy tűnik, hogy a halászati hatóság nem rendelkezik információkkal a Sierra Leone kizárólagos gazdasági övezetén kívül tevékenykedő Sierra Leone-i halászhajókról, míg a hajók lajstromozásáért felelős hatóság Sierra Leone flottanyilvántartásának státusáról csak részleges információkkal rendelkezik. A nemzetközi hajónyilvántartásért felelős szerv és a nemzeti hatóságok közötti együttműködés nyilvánvaló hiánya gyengíti Sierra Leone flottája méretének és kapacitásának nyomon követésére való képességét és lehetővé teszi a jogellenesen működő piaci szereplők számára, hogy hogy Sierra Leone zászlóját használják anélkül, hogy az illetékes hatóságok tudomást szereznének róla.

               (17)

               A Bizottság megállapította, hogy mintegy 50 olyan hajó van, amely Sierra Leone lobogója alatt közlekedik és az ország kizárólagos gazdasági övezetén kívül tevékenykedik Sierra Leone illetékes hatóságainak engedélye nélkül. Ez azon 2010-es nemzeti kormányhatározat megsértését jelenti, amely felfüggesztette a halászhajók nemzetközi hajónyilvántartáson keresztül történő lajstromozását. Továbbá Sierra Leone hatóságai elismerték, hogy ezek a Sierra Leone lobogója alatt és kizárólagos gazdasági övezetén kívül közlekedő halászhajókra nem terjed ki a halászati hatóság megfigyelési, ellenőrzési és felügyeleti tevékenysége. Nem jelentik földrajzi helyzetükez Sierra Leone halászati felügyelő központja felé és nem közölnek adatokat Sierra Leone halászati hatóságával a fogásokról, átrakásokról és kirakodásokról.

               (18)

               A Bizottság megvizsgálta az IUU-halászatból származó halászati termékeknek a Sierra Leone piacára jutásával kapcsolatban Sierra Leone által hozott intézkedéseket. Sierra Leone kizárólagos gazdasági övezetén kívül tevékenykedő hajóit Sierra Leone hatóságai semmilyen formában nem ellenőrzik. Ezek a hajók nem tesznek jelentést és nem továbbítanak információkat Sierra Leone hatóságai részére a tevékenységükről, az átrakásokról és kirakodásokról. Ezért nem valószínű, hogy az e hajókról származó halak és halászati termékek nyomon követhetősége garantált.

               (19)

               Sierra Leone (15)–(18) preambulumbekezdésekben ismertetett teljesítménye nincs összhangban az UNCLOS 94. cikkének (1) és (2) bekezdésével, amelyek értelmében minden államnak tényleges joghatóságot és ellenőrzést kell gyakorolnia a lobogója alatt közlekedő hajók felett. Nincs összhangban az ENSZ Élelmezési és Mezőgazdasági Szervezete (FAO) jogellenes, be nem jelentett és szabályozatlan halászat megelőzésére, megakadályozására és felszámolására irányuló cselekvési terve (az IUU-halászatról szóló nemzetközi cselekvési terv) 24. pontjával sem, amely előírja, hogy gondoskodni kell a halászati tevékenységek átfogó és hatékony ellenőrzéséről, valamint az IUU-halászatról szóló nemzetközi cselekvési terv 35. pontjával, amely előírja, hogy a lobogó szerinti államnak egy halászhajó nyilvántartásba vétele előtt hatáskörét gyakorolva gondoskodnia kell arról, hogy a szóban forgó hajó ne folytasson IUU-halászatot. Ellentétben áll továbbá az IUU-halászatról szóló nemzetközi cselekvési terv 36. pontjával, amely szerint a lobogó szerinti államoknak kerülniük kell az előírásokat korábban be nem tartó hajók fellobogózását, valamint a cselekvési terv 42. pontjával, amely szerint minden államnak hajólajstromot kell vezetnie, amely tartalmazza a lobogója alatt közlekedő hajók nevét és adatait. Nem felelt meg ezen kívül az IUU-halászatról szóló nemzetközi cselekvési terv 71. pontjának sem, amely az államoknak azt javasolja, hogy tegyenek lépéseket piacaik átláthatóságának javítása és a halak és halászati termékek nyomonkövethetőségének biztosítása érdekében. Nem felelt meg továbbá a FAO felelősségteljes halászatra vonatkozó magatartási kódexe (FAO magatartási kódex) 11. cikkének sem, amely meghatározza a kifogást követő szakaszok és a felelős nemzetközi kereskedelem helyes gyakorlatait.

               (20)

               A határozat e szakaszában ismertetett tényekre tekintettel, valamint a Bizottság által összegyűjtött tények és az ország által tett valamennyi nyilatkozat alapján – az IUU-rendelet 31. cikkének (3) bekezdése és 31. cikke (4) bekezdésének a) és b) pontja értelmében – megállapítható, hogy számos jel arra utal, hogy Sierra Leone elmulasztotta a lobogó, kikötő, forgalomba hozatal szerinti vagy parti államként az IUU-hajók, valamint a lobogója alatt közlekedő hajók vagy saját állampolgárai által folytatott vagy támogatott IUU-halászat tekintetében rá háruló, nemzetközi jog szerinti kötelezettségek teljesítését, és nem akadályozta meg az IUU-halászatból származó halászati termékeknek a piacára történő bejutását.

         3.2.   Az együttműködés és a végrehajtás elmulasztása (az IUU-rendelet 31. cikkének (5) bekezdése)

               (21)

               Sierra Leone halászati hatóságai általában együttműködőek voltak, válaszoltak a Bizottságtól érkező információkérésekre és visszajelzéseket küldtek, azonban – a 3.1. szakaszban foglaltak szerint – a nemzetközi hajónyilvántartás státusa és a nemzetközi hajónyilvántartásért felelős szerv és a nemzeti hatóságok közötti együttműködés hiánya miatt egyes kérdéseket csak korlátozott mértékben tudtak megválaszolni.

               (22)

               Sierra Leone Nyugat-Afrika fontos parti állama, amelynek vizei gazdag halászterületek, amelyek vonzzák a harmadik országok hajóit. 2015 novemberében 155 külföldi lobogó alatt közlekedő hajó rendelkezett engedéllyel Sierra Leone vizein halászat folytatására. Ezek közül a tonhalra halászó hajók kivételével valamennyi fedélzetén tartózkodik megfigyelő. VMS-eszközzel (hajómegfigyelési rendszer) nem mindegyik hajó rendelkezik. Anélkül, hogy a flották minden eleme teljes körű megfigyelői lefedettséggel és minden ipari hajó hajómegfigyelési rendszerrel rendelkezne, Sierra Leone nem képes biztosítani, hogy egyetlen hajó se folytasson IUU-halászati tevékenységet. A kiosztott engedélyek száma vélelmezhetően nincs összhangban sem az ellenőrzési kapacitással, sem a rendelkezésre álló erőforrásokkal.

               (23)

               Sierra Leone fontos lobogó szerinti állam is, nemzetközi nyilvántartást vezet, vonzza a harmadik országok hajóit, amelyek nem állnak közvetlen kapcsolatban az országgal. A (17) preambulumbekezdésben leírtak szerint ezek a hajók Sierra Leone kizárólagos gazdasági övezetén kívül tevékenykednek a nyílt tengeren és harmadik országok vizein. A Bizottság megállapította, hogy Sierra Leone a szubregionális halászati bizottságon (SRFC) keresztül a szubrégió országaival együttműködik, azonban úgy tűnik, hogy azokkal a harmadik országokkal, amelyek kívül esnek azon a régión, amelyben Sierra Leone halászhajói tevékenykednek, nem működik együtt. Az együttműködés ilyen hiánya abból eredhet, hogy Sierra Leone hatóságai egyáltalán nem, vagy igen korlátozott mértékben rendelkeznek információkkal a Sierra Leone lobogója alatt, nemzeti kizárólagos gazdasági övezetén (EEZ) kívül közlekedő hajókról.

               (24)

               A nemzeti halászati jogi keret (4) elavult, a nemzeti, valamint a vonatkozó nemzetközi és regionális szabályok közötti összhang biztosítása érdekében felülvizsgálatra szorul. A halászati tevékenységek meghatározása a halak felkutatását, fogását, kihalászását vagy kitermelését foglalja magában, valamint minden ezeket támogató vagy előkészítő – többek között repülőgép igénybevételével végzett – tevékenységet. A halászhajó fogalommeghatározása magában foglalja a halászattal kapcsolatos tevékenységeket folytató hajókat. A halászattal kapcsolatos tevékenységek magukban foglalják az átrakást, a tárolást, a feldolgozást, a szállítást, valamint a halászhajók üzemanyaggal való feltöltését és ellátását. Ezek a szövegek azonban nem határozzák meg külön az IUU-halászati tevékenységek vagy a súlyos jogsértések fogalmát a nemzetközi jogi rendelkezések szerint, és nem írnak elő kifejezetten végrehajtási intézkedéseket vagy szankciókat Sierra Leone joghatóságán kívül IUU-halászati tevékenységet folytató hajói, vagy az ilyen tevékenységet folytató vagy azt támogató állampolgárok vonatkozásában. Számos jel utal arra, hogy Sierra Leone szankciórendszere nem bír kellő visszatartó erővel és nem arányos, és nincs összhangban a nemzetközi kötelezettségekkel. A bírságok mértéke nem kapcsolódik az illegálisan fogott halak értékéhez, és így nem fosztja meg a jogsértőket szisztematikusan a jogellenes tevékenységeikből származó haszontól. A bírságok mértéke nem kapcsolódik a halászati erőforrásokban és a környezetben okozott károkhoz.

               (25)

               A közös műveleti központ (JOC) felelős a halászati tevékenységek megfigyeléséért, ellenőrzéséért és felügyeletéért (MCS). A JOC nemzetközi projekteken keresztül finanszírozásban részesült, hogy képesek legyen az MCS-feladatok ellátására. A korlátozott finanszírozás miatt azonban a JOC működése akadályozott, a működési költségei fedezésére egyáltalán nem, vagy elégtelen mértékben rendelnek forrásokat. Ezért úgy tűnik, Sierra Leone nem rendelkezik megfelelő anyagi és pénzügyi forrásokkal az IUU-halászat elleni küzdelemhez.

               (26)

               A jogi keret és a végrehajtási intézkedések Sierra Leonéban nem felelnek meg az ENSZ Tengerjogi Egyezményének 61., 62., és 117–119. cikkében foglalt alapvető követelményeknek. A (20)–(24) preambulumbekezdésekben ismertetett tényállásból nyilvánvaló, hogy Sierra Leone nem tesz eleget az ENSZ Tengerjogi Egyezménye 94. cikkében foglalt feltételeknek, amelyek előírják, hogy a lobogó szerinti állam saját belső jogának megfelelően joghatóságot gyakorol a lobogója alatt közlekedő hajók, valamint azok parancsnoka, tisztjei és legénysége felett. Sierra Leone nem tudja alátámasztani, hogy az IUU-halászatról szóló nemzetközi cselekvési terv 21. pontjában foglalt ajánlás értelmében megfelelő szankciórendszert működtet az IUU-halászat visszaszorítására. Emellett úgy tűnik, Sierra Leone nem vette figyelembe az IUU-halászatról szóló nemzetközi cselekvési terv 24. pontjában foglalt ajánlásokat sem, amelyek azt javasolják, hogy a lobogó szerinti államok a tevékenység megkezdésétől a kirakodás helyszínén át egészen a végső célállomásig gondoskodjanak a halászat átfogó és hatékony megfigyeléséről, ellenőrzéséről és felügyeletéről, többek között a műholdas hajómegfigyelési rendszer (VMS) bevezetése révén, a vonatkozó nemzeti, regionális és nemzetközi előírásokkal összhangban

               (27)

               A határozat e szakaszában ismertetett tényekre tekintettel, valamint a Bizottság által összegyűjtött tények és az ország által tett nyilatkozatok alapján – az IUU-rendelet 31. cikkének (3) és (5) bekezdése értelmében – megállapítható, hogy számos jel arra utal, hogy Sierra Leone elmulasztotta a nemzetközi jog szerint az együttműködés és végrehajtás tekintetében rá háruló kötelezettségek teljesítését.

         3.3.   A nemzetközi szabályok végrehajtásának elmulasztása (az IUU-rendelet 31. cikkének (6) bekezdése)

               (28)

               Sierra Leone 1994-ben ratifikálta az Egyesült Nemzetek Tengerjogi Egyezményét (UNCLOS), valamint az Atlanti Tonhal Védelmére Létrehozott Nemzetközi Bizottság (ICCAT) és az Indiai-óceáni Tonhalbizottság (IOTC) szerződő fele.

               (29)

               Megállapítást nyert, hogy Sierra Leone 2009 és 2012 között nem teljesítette az Atlanti Tonhal Védelmére Létrehozott Nemzetközi Bizottság (ICCAT) követelményeit. 2013-ban a meg nem felelő státust megszüntették, a 2014-es helyzettel kapcsolatban azonban újra aggályok merültek fel, különösen amiatt, hogy 2015-ben az ICCAT-hoz nem érkezett egyetlen éves jelentés vagy megfelelési táblázat sem. Az IOTC Sierra Leonéra vonatkozó megfelelési jelentésében szintén számos ismétlődő porblémát azonosítottak a szabályoknak való megfeleléssel kapcsolatban, különösen a intézkedéseknek való megfelelés általános hiánya és a 12/11, 01/06, 10/09, SC04 és S17 határozatok szerinti jelentések és információk benyújtásának elmaradása terén. Sierra Leone csak az ICCAT és az IOTC szerződő fele, más regionális halászati gazdálkodási szervezetekben nem tag, a halászflottája felépítése és működési területe ellenére.

               (30)

               Az, hogy Sierra Leone nem tartja be az ICCAT és az IOTC határozataiban foglalt előírásokat, azt jelzi, hogy az ország nem teljesíti az ENSZ Tengerjogi Egyezményének 94. cikkében és az IUU-halászatról szóló nemzetközi cselekvési terv 24. pontjában foglalt, lobogó szerinti államként rá háruló kötelezettségeket.

               (31)

               Sierra Leone az UNCLOS egyezményen kívül más, halászati gazdálkodással kapcsolatos nemzetközi jogi eszközt nem ratifikált. Sierra Leone nemzetközi jogi eszközök végrehajtása tekintetében nyújtott teljesítménye nem áll összhangban az IUU-halászatról szóló nemzetközi cselekvési terv 11. pontjában foglalt ajánlásokkal, amelyek szerint az államoknak mielőbb ratifikálniuk kell az ENSZ Tengerjogi Egyezményében foglalt, a kizárólagos gazdasági övezeteken túlnyúló halállományok és a hosszú távon vándorló halállományok védelméről és kezeléséről szóló rendelkezések végrehajtásáról szóló megállapodást (UNFSA), valamint a nemzetközi védelmi és gazdálkodási intézkedések nyílt tengeri halászhajók általi betartásának előmozdításáról szóló FAO-megállapodást, el kell fogadniuk azokat vagy csatlakozniuk kell azokhoz. Ellentmond a 14. pontnak is, amely szerint az államoknak teljes körűen és hatékonyan végre kell hajtaniuk a magatartási kódexet és a kapcsolódó nemzetközi cselekvési tervet.

               (32)

               Ezen túlmenően, bár Sierra Leonéban nincs kijelölt halászkikötő, a halászhajók mégis végeznek kirakodásokat közvetlenül a vállalatok kikötőgátjainál vagy a kereskedelmi kikötőben. Sierra Leone nem ratifikálta a kikötő szerinti államok intézkedéseiről szóló 2009-es megállapodást (PSMA).

               (33)

               Az IUU-halászatról szóló nemzetközi cselekvési terv 25–27. pontjában foglalt ajánlásokkal ellentétben Sierra Leone nem dolgozott ki a jogellenes, be nem jelentett és szabályozatlan halászat elleni nemzeti cselekvési tervet.

               (34)

               Továbbá a (17) preambulumbekezdésben említettek szerint Sierra Leone nemzetközi hajónyilvántartását egy, az ország területén kívül található magánvállalat vezeti, és Sierra Leone a jelek szerint nem biztosítja, hogy a lobogója alatt közlekedő hajók tényleges kapcsolatban álljanak az országgal. Ez ellentmond az ENSZ Tengerjogi Egyezménye 91. cikkének, amely kimondja, hogy a lobogó szerinti állam és annak hajói között tényleges kapcsolatnak kell fennállnia.

               (35)

               A határozat e szakaszában ismertetett tényekre tekintettel, valamint a Bizottság által összegyűjtött tények és az ország által tett nyilatkozatok alapján – az IUU-rendelet 31. cikkének (3) és (6) bekezdése értelmében – megállapítható, hogy számos jel arra utal, hogy Sierra Leone elmulasztotta a nemzetközi szabályok, előírások, valamint állományvédelmi és gazdálkodási intézkedések tekintetében a nemzetközi jog szerint rá háruló kötelezettségek teljesítését.

         3.4.   A fejlődő országok sajátos korlátai

               (36)

               Az ENSZ humán fejlettségi mutatója (UNHDI) (5) alapján Sierra Leone 2015-ben közepes humán fejlettségű országnak minősült (188 ország közül a 181. volt).

               (37)

               Noha a megfigyelés, az ellenőrzés és a felügyelet terén létezhetnek sajátos kapacitáskorlátok, Sierra Leone fejlettségi szintjéből adódó sajátos korlátai nem indokolják az előző szakaszokban ismertetett összes hiányosságot. Ez különösen a halászhajók Sierra Leone nemzetközi hajónyilvántartásába való felvételére vonatkozik, és arra, hogy ezekről az országnak nincsenek információi.

               (38)

               Úgy tűnik, hogy a megállapított problémák elsősorban a közigazgatási környezet hiányosságaiból erednek, amely nem tudja biztosítani, hogy Sierra Leone lobogó, kikötő, forgalomba hozatal szerinti vagy parti államként hatékonyan és eredményesen tejesítse a rá háruló kötelezettségeket. Sierra Leone támogatásban részesült regionális kezdeményezéseken keresztül, amelyek az irányítás megerősítését és az IUU-halászat elleni küzdelmet célozták, többek között a megfigyelési, ellenőrzési és felügyeleti rendszer fejlesztése által. Ez a finanszírozás azonban 2015-ben felfüggesztésre került az irányítással kapcsolatban felmerült aggályok miatt, és ezen források hiányában a JOC Sierra Leonéban nem tud hatékonyan működni.

               (39)

               A határozat e szakaszában ismertetett tényekre tekintettel, valamint a Bizottság által összegyűjtött tényelemek és az ország által tett nyilatkozatok alapján – az IUU-rendelet 31. cikkének (7) bekezdése értelmében – megállapítható, hogy Sierra Leone fejlettségi szintje hátrányosan érintheti az ország halászattal kapcsolatos fejlettségi állapotát és átfogó halászati gazdálkodási teljesítményét. Ugyanakkor, tekintettel a Sierra Leonét jellemző hiányosságok jellegére, az ország fejlettségi szintje nem szolgálhat teljes mentségként vagy más jellegű igazolásként Sierra Leone parti, lobogó vagy forgalomba hozatal szerinti államként nyújtott átfogó halászati teljesítményére, sem az IUU-halászat megelőzésére, megakadályozására és felszámolására irányuló elégtelen fellépésére.

         4.   A NEM EGYÜTTMŰKÖDŐ HARMADIK ORSZÁGKÉNT TÖRTÉNŐ AZONOSÍTÁS ESHETŐSÉGÉVEL KAPCSOLATOS KÖVETKEZTETÉSEK

               (40)

               A fenti megállapítások fényében, amelyek szerint Sierra Leone elmulasztotta a nemzetközi jog értelmében rá mint lobogó, kikötő, forgalomba hozatal szerinti vagy parti államra háruló, az IUU-halászat megelőzésére, megakadályozására és felszámolására irányuló intézkedések meghozatalára vonatkozó kötelezettségek teljesítését, ezt az országot az IUU-rendelet 32. cikke értelmében értesíteni kell arról az eshetőségről, hogy a Bizottság az IUU-halászat elleni küzdelemben nem együttműködő harmadik országként azonosítja.

               (41)

               Az IUU-rendelet 32. cikkének (1) bekezdése értelmében a Bizottságnak értesítenie kell Sierra Leonét arról az eshetőségről, hogy nem együttműködő harmadik országként azonosítják. A Bizottságnak emellett az IUU-rendelet 32. cikkében felsorolt valamennyi lépést meg kell tennie Sierra Leonéval szemben. A hatékony ügyintézés érdekében ki kell tűzni azt a határidőt, amelyen belül az érintett ország írásban válaszolhat az értesítésre, és rendezheti a helyzetet.

               (42)

               Továbbá ki kell jelenteni, hogy Sierra Leone értesítése arról az eshetőségről, hogy olyan országként azonosítják, amelyet a Bizottság e határozat alkalmazásában nem együttműködő harmadik országnak tekint, nem zárja ki, de nem is vonja automatikusan maga után azt a lehetőséget, hogy a későbbiekben a Bizottság vagy a Tanács a nem együttműködő országok jegyzékének összeállítása céljából további lépéseket tegyen,

         A KÖVETKEZŐKÉPPEN HATÁROZOTT:
   Egyetlen cikk
   A Bizottság értesíti a Sierra Leone Köztársaságot arról az eshetőségről, hogy a Bizottság a jogellenes, be nem jelentett és szabályozatlan halászat elleni küzdelem terén nem együttműködő harmadik országként azonosítja.

      Kelt Brüsszelben, 2016. április 21-én.

            a Bizottság részéről

         Karmenu VELLA

            a Bizottság tagja

      (1)  HL L 286., 2008.10.29., 1. o.

      (2)  Az érintett regionális halászati gazdálkodási szervezetek a CCAMLR, a SEAFO, a GFCM, a NEAFC, a NAFO és az IOTC. Forrás: http://eur-lex.europa.eu/legal-content/HU/TXT/?uri=uriserv:OJ.L_.2015.199.01.0012.01.HUN

      (3)  Lásd a 468/2010/EU rendelet mellékletének B. részét.

      (4)  Az 1994-es halászati gazdálkodási és fejlesztési rendelet és az 1995-ös halászati rendeletek

      (5)  Forrás: http://hdr.undp.org/sites/default/files/2015_human_development_report_1.pdf


title: A Tanács 2007/791/KKBP határozata ( 2007. december 4. ) az Európai Unió Bosznia-Hercegovinában folytatott rendfenntartó missziójáról (EUPM) szóló 2007/749/KKBP együttes fellépés végrehajtásáról

text:
               5.12.2007

               HU

               Az Európai Unió Hivatalos Lapja

               L 317/83

      A TANÁCS 2007/791/KKBP határozata
   (2007. december 4.)
   az Európai Unió Bosznia-Hercegovinában folytatott rendfenntartó missziójáról (EUPM) szóló 2007/749/KKBP együttes fellépés végrehajtásáról
   AZ EURÓPAI UNIÓ TANÁCSA,
   tekintettel az Európai Unió Bosznia-Hercegovinában folytatott rendfenntartó missziójáról (EUPM) szóló, 2007. november 19-i 2007/749/KKBP tanácsi együttes fellépésre (1) és különösen a 12. cikkének (1) bekezdésére, az Európai Unióról szóló szerződés 23. cikke (2) bekezdésének második francia bekezdésével összefüggésben,
   mivel:

               (1)

               A Tanács 2007. november 19-én elfogadta a 2007/749/KKBP együttes fellépést, amely meghatározza, hogy az EUPM-et 2009. december 31-ig kell folytatni. A 2008-ra és 2009-re vonatkozó pénzügyi referenciaösszegről éves alapon kell dönteni.

               (2)

               Az EUPM megbízatását olyan helyzetben kell végrehajtani, amely romolhat, és sértheti a közös kül- és biztonságpolitikának a Szerződés 11. cikkében meghatározott céljait,

         A KÖVETKEZŐKÉPPEN HATÁROZOTT:
   1. cikk
   (1)   A 2007/749/KKBP együttes fellépés végrehajtásával kapcsolatos kiadások fedezésére szánt pénzügyi referenciaösszeg a 2008. évre 14 800 000 EUR.
   (2)   Az (1) bekezdésben említett összeggel finanszírozott kiadásokat az Európai Unió általános költségvetésére vonatkozó eljárásokkal és szabályokkal összhangban kell kezelni, azzal a kivétellel, hogy semmilyen előfinanszírozás nem marad a Közösség tulajdona.
   2. cikk
   Ez a határozat az elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2007. december 4-én.

            a Tanács részéről

            az elnök

         F. TEIXEIRA DOS SANTOS

      (1)  HL L 303., 2007.11.21., 40. o.


title: 2012/153/EU: Az Európai Központi Bank határozata ( 2012. március 5. ) a Görög Köztársaság adósságcsere-ajánlatával összefüggésben a Görög Köztársaság által kibocsátott vagy teljes mértékben garantált forgalomképes adósságinstrumentumok elfogadhatóságáról (EKB/2012/3)

text:
               16.3.2012

               HU

               Az Európai Unió Hivatalos Lapja

               L 77/19

         AZ EURÓPAI KÖZPONTI BANK HATÁROZATA
   (2012. március 5.)
   a Görög Köztársaság adósságcsere-ajánlatával összefüggésben a Görög Köztársaság által kibocsátott vagy teljes mértékben garantált forgalomképes adósságinstrumentumok elfogadhatóságáról
   (EKB/2012/3)
   (2012/153/EU)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Unió működéséről szóló szerződésre és különösen annak 127. cikke (2) bekezdésének első francia bekezdésére,
   tekintettel a Központi Bankok Európai Rendszere és az Európai Központi Bank Alapokmányára és különösen annak 3.1. cikke első francia bekezdésére, 12.1. cikkére, 18. cikkére és 34.1. cikke második francia bekezdésére,
   tekintettel az eurorendszer monetáris politikai eszközeiről és eljárásairól szóló, 2011. szeptember 20-i EKB/2011/14 iránymutatásra (1) és különösen annak I. melléklete 1.6., 6.3.1. és 6.3.2. szakaszára,
   mivel:

               (1)

               Figyelemmel a pénzügyi piacokon uralkodó rendkívüli körülményekre és a Görög Köztársaság által kibocsátott vagy garantált értékpapírok szokásos piaci értékelésének zavaraira, a Kormányzótanács elfogadta a görög kormány által kibocsátott vagy garantált forgalomképes adósságinstrumentumok elfogadhatóságához kapcsolódó átmeneti intézkedésekről szóló, 2010. május 6-i EKB/2010/3 határozatot (2). Ez a határozat ideiglenesen felfüggesztette az eurorendszer hitelminőségi küszöbökkel kapcsolatos, az eurorendszer hitelminősítő rendszerének az egyes forgalomképes eszközök hitelminősítésére vonatkozó, az EKB/2011/14 iránymutatás I. melléklete 6.3.2. szakaszának szabályaiban meghatározott minimumkövetelményeket. Az EKB/2012/2 határozat (3) hatályon kívül helyezte az EKB/2010/3 határozatot az ilyen adósságinstrumentumok hitelminősítésére a görög kormány által kibocsátott vagy garantált forgalomképes adósságinstrumentumokban a magánszektor részvételével összefüggésben történő adósságcsere-ajánlat meghirdetése által gyakorolt kedvezőtlen hatás miatt.

               (2)

               Az euroövezeti állam- és kormányfők és az uniós intézmények 2011. július 21-én intézkedéseket jelentettek be a görög államháztartás stabilizálására, amelyek körébe tartozott az arra irányuló kötelezettségvállalásuk, hogy fedezetminőség-javítást nyújtanak a Görög Köztársaság által kibocsátott vagy garantált forgalomképes adósságinstrumentumok minőségének alátámasztása érdekében. A Kormányzótanács úgy döntött, hogy ezt a fedezetminőség-javítást a Görög Köztársaságnak kell a nemzeti központi bankok (NKB-k) javára nyújtania.

               (3)

               A Kormányzótanács úgy döntött, hogy az eurorendszer hitelminőségi küszöbét fel kell függeszteni a Görög Köztársaság által kibocsátott vagy teljes mértékben garantált és a fedezetminőség-javítás körébe tartozó forgalomképes adósságinstrumentumok tekintetében,

         ELFOGADTA EZT A HATÁROZATOT:
   1. cikk
   A Görög Köztársaság adósságcsere-ajánlatával összefüggésben a Görög Köztársaság által kibocsátott vagy teljes mértékben garantált forgalomképes adósságinstrumentumok elfogadhatósága
   (1)   A Görög Köztársaság által kibocsátott vagy teljes mértékben garantált, de az eurorendszer hitelminőségi küszöbökkel kapcsolatos, az egyes forgalomképes eszközök hitelminősítő rendszerében az EKB/2011/14 iránymutatás I. mellékletének 6.3.2. szakaszában meghatározott minimumkövetelményeknek nem megfelelő, de az EKB/2011/14 iránymutatás I. mellékletében meghatározott egyéb elfogadhatósági követelményeket teljesítő forgalomképes adósságinstrumentumok eurorendszer hitelműveletei tekintetében fedezetként való felhasználhatóságának feltétele az, hogy a Görög Köztársaság az NKB-knak visszavásárlási rendszer formájában fedezetminőség-javítást nyújtson.
   (2)   Az (1) bekezdésben említett forgalomképes instrumentumok elfogadhatósága a fedezetminőség-javítás időtartamára áll fenn.
   2. cikk
   Hatálybalépés
   Ez a határozat 2012. március 8-án lép hatályba.

      Kelt Frankfurt am Mainban, 2012. március 5-én.

            az EKB elnöke

         Mario DRAGHI

      (1)  HL L 331., 2011.12.14., 1. o.

      (2)  HL L 117., 2010.5.11., 102. o.

      (3)  HL L 59., 2012.3.1., 36. o.


title: A Tanács 633/2004/EK határozata (2004. március 30.) az Európai Közösség és az Indiai Köztársaság között a vámügyi együttműködésről és kölcsönös igazgatási segítségnyújtásról szóló megállapodás megkötéséről

text:
Fontos jogi nyilatkozat

|

32004D0633

Hivatalos Lap L 304 , 30/09/2004 o. 0024 - 0024

		A Tanács 633/2004/EK határozata(2004. március 30.)az Európai Közösség és az Indiai Köztársaság között a vámügyi együttműködésről és kölcsönös igazgatási segítségnyújtásról szóló megállapodás megkötésérőlAZ EURÓPAI KÖZÖSSÉGEK TANÁCSA,tekintettel az Európai Közösséget létrehozó szerződésre és különösen annak 113. cikkére, a 300. cikk (2) bekezdésével összefüggésben,tekintettel a Bizottság javaslatára,mivel:(1) 2003. január 27-28-án a Tanács felhatalmazta a Bizottságot a Közösség nevében az e határozatban említett megállapodás tárgyalására;(2) A megállapodást jóvá kell hagyni,A KÖVETKEZŐKÉPPEN HATÁROZOTT:1. cikkA vámügyi együttműködésről és kölcsönös igazgatási segítségnyújtásról szóló, az Európai Közösség és az Indiai Köztársaság közötti megállapodás a Közösség nevében jóváhagyásra kerül.A megállapodás szövege e határozathoz csatolt.2. cikkA Közösséget a tagállamok képviselőinek támogatásával a Bizottság képviseli a megállapodás 21. cikke által létrehozott Vámegyüttműködési Vegyes Bizottságban.3. cikkA Tanács elnöke felhatalmazást kap, hogy kijelölje a Közösséget jogilag kötelező megállapodás aláírására jogosult személy(eke)t.4. cikkA megállapodás 22. cikkében előírt értesítést a Közösség nevében a Tanács elnöke teszi meg [1].Kelt Brüsszelben, 2004. március 30-án.a Tanács részérőlaz elnökM. McDowell[1] A megállapodás hatálybalépésének időpontját a Tanács Főtitkársága az Európai Unió Hivatalos Lapjában hirdeti ki.--------------------------------------------------Megállapodásaz Európai Közösség és az Indiai Köztársaság között a vámügyi együttműködésről és kölcsönös igazgatási segítségnyújtásrólAZ EURÓPAI KÖZÖSSÉG ÉS AZ INDIAI KÖZTÁRSASÁG KORMÁNYA (A TOVÁBBIAKBAN: SZERZŐDŐ FELEK),TEKINTETTEL az Európai Közösség és India közötti kereskedelmi kapcsolatok fontosságára, és e kapcsolatoknak a mindkét Szerződő Fél javára történő harmonikus fejlődését kívánva;MEGGYŐZŐDVE ARRÓL, hogy e cél eléréséhez a vámügyi együttműködés fejlesztésére kötelezettséget kell vállalni;FIGYELEMBE VÉVE a Szerződő Felek közötti vámügyi együttműködés fejlődését a vámeljárások tekintetében;TEKINTETTEL ARRA, hogy a vámjogszabályok megszegése mindkét Szerződő Fél gazdasági, pénzügyi és kereskedelmi érdekeire nézve káros, és elismerve a vámok és egyéb adók pontos kiszámításának fontosságát;MEGGYŐZŐDVE ARRÓL, hogy e jogsértések ellen hatékonyabban lehet fellépni az illetékes igazgatási hatóságok közötti együttműködés révén;TEKINTETTEL a Szerződő Felekre alkalmazott vagy általuk már jóváhagyott nemzetközi egyezményekből származó kötelezettségekre; továbbá tekintettel a Vámegyüttműködési Tanács (Vámigazgatások Világszervezete) 1953. december 5-i, kölcsönös igazgatási segítségnyújtásról szóló ajánlásaira, valamint a Világkereskedelmi Szervezet vámügyi tevékenységére;FIGYELEMBE VÉVE, hogy az Európai Gazdasági Közösség és az Indiai Köztársaság közötti, a partnerségről és fejlődésről szóló együttműködési megállapodás 1993. december 20-án aláírásra került;A KÖVETKEZŐKBEN ÁLLAPODTAK MEG:I. CÍMÁLTALÁNOS RENDELKEZÉSEK1. cikkFogalommeghatározásokE megállapodás alkalmazásában:a) "vámjogszabályok": az Európai Közösség vagy India valamennyi, az áruk behozatalát, kivitelét, az áruk továbbítását, valamint bármely más vámeljárás alá helyezését szabályozó törvénye, rendelete, vagy egyéb jogi eszköze, beleértve a vámhatóságok és egyéb igazgatási hatóságok illetékességébe tartozó tiltásokat, korlátozásokat és ellenőrzéseket;b) "vámhatóság": az Európai Közösségben az Európai Közösségek Bizottságának illetékes szolgálatai és az Európai Közösség tagállamainak vámhatóságai, illetve Indiában a Pénzügyminisztérium Bevételi Főosztályának Központi Jövedéki és Vám Hivatala (Central Board of Excise and Customs in the Department of Revenue, Ministry of Finance);c) "megkereső hatóság": az egyik Szerződő Fél által erre a célra kijelölt illetékes igazgatási hatóság, amely e megállapodás alapján segítségnyújtás iránti megkeresést tesz;d) "megkeresett hatóság": az egyik Szerződő Fél által erre a célra kijelölt illetékes igazgatási hatóság, amely e megállapodás alapján segítségnyújtás iránti megkeresést elfogadja;e) "személyes adatok": az azonosított vagy azonosítható természetes személyre vonatkozó valamennyi információ;f) "vámjogszabályokat sértő cselekmények": a vámjogszabályok bármilyen megsértése vagy annak kísérlete.g) "személy": valamennyi természetes vagy jogi személy;h) "tájékoztatás": adatok (feldolgozott/elemzett adat is), okmányok, jelentések és minden egyéb, bármely formában megjelenő közlemény (beleértve az elektronikus formát is), valamint azok hiteles vagy hitelesített másolata.2. cikkTerületi hatályEzt a megállapodást egyrészt azokon a területeken kell alkalmazni, amelyek a Szerződésben meghatározott feltételek mellett az Európai Közösséget létrehozó szerződés hatálya alá tartoznak, másrészt India területén.3. cikkJövőbeni fejlesztésekA Szerződő Felek kölcsönös megegyezéssel – saját vámjogszabályaikkal összhangban – kiterjeszthetik ezt a megállapodást a vámügyi együttműködés fokozása és kiegészítése céljából meghatározott ágazatokra és ügyekre vonatkozó megállapodásokkal.4. cikkA megállapodás hatálya(1) A Szerződő Felek kötelezettséget vállalnak a vámügyi együttműködés fejlesztésére. A Szerződő Felek különösen a következőkben törekednek együttműködésre:a) a vámhatóságaik közötti információs csatornák létrehozása és fenntartása a gyors és biztonságos információcsere elősegítése érdekében;b) a vámhatóságaik közötti hatékony összehangolás elősegítése;c) minden egyéb, e megállapodáshoz kapcsolódó igazgatási ügy, amely időről időre együttes fellépést igényel;(2) A Szerződő Felek kötelezettséget vállalnak arra, hogy nemzetközi standardoknak megfelelő intézkedéseket fejlesztenek ki a kereskedelem vámügyi területen való elősegítése érdekében.(3) E megállapodás szerint a vámügyi együttműködés kiterjed minden, a vámjogszabályok alkalmazásával összefüggő ügyre.5. cikkA segítségnyújtás hatálya(1) A Szerződő Felek illetékességi területükön és a rendelkezésre álló erőforrások korlátai között, és az e megállapodásban meghatározott módon és feltételek mellett segítséget nyújtanak egymásnak a vámjogszabályok helyes alkalmazásának biztosítása érdekében, különösen az e jogszabályokat megsértő cselekmények megelőzése, nyomozása és üldözése révén.(2) Az e megállapodás hatálya alá tartozó vámügyekben történő segítségnyújtást a Szerződő Felek e megállapodás alkalmazására illetékes vámügyi és egyéb igazgatási hatóságai között kell végrehajtani. Ez nem sérti a büntetőügyekben való kölcsönös segítségnyújtásra vonatkozó előírásokat. A bírói szervek megkeresésére gyakorolt jogkörben szerzett információkra sem terjed ki.(3) Nem tartozik e megállapodása hatálya alá a vámok, adók és bírságok beszedéséhez történő segítségnyújtás.6. cikkEgyéb megállapodások által előírt kötelezettségek(1) Figyelembe véve az Európai Közösség és a tagállamok hatáskörét, e megállapodás rendelkezései:- nem érintik a Szerződő Felek bármely más nemzetközi megállapodásban vagy egyezményben előírt kötelezettségeit,- kiegészítik azokat a vámügyi együttműködésre és kölcsönös igazgatási segítségnyújtásra vonatkozó megállapodásokat, amelyeket az egyes tagállamok és India megkötött, vagy megköthet, és- nem befolyásolják a Bizottság illetékes szolgálatai és a tagállamok vámhatóságai közötti kommunikációra vonatkozó közösségi rendelkezéseket, a megállapodás keretében szerzett bármilyen, a Közösség számára hasznos információ esetében.(2) Az (1) bekezdés rendelkezései ellenére e megállapodás rendelkezései elsőbbséget élveznek bármely, a vámügyi együttműködésre és kölcsönös igazgatási segítségnyújtásra vonatkozó kétoldalú megállapodás rendelkezéseivel szemben, amelyet az egyes tagállamok és India eddig megkötöttek vagy ezután megköthetnek, amennyiben utóbbi rendelkezései összeegyeztethetetlenek e megállapodás rendelkezéseivel.(3) A Szerződő Felek konzultációt folytatnak a megállapodás alkalmazására vonatkozó kérdések tekintetében, hogy az ügyet az e megállapodás 21. cikke által létrehozott Vám-együttműködési Vegyes Bizottság keretei között megoldják.II. CÍMVÁMÜGYI EGYÜTTMŰKÖDÉS7. cikkVámeljárási együttműködésA Szerződő Felek megerősítik az áruk jogszerű mozgásának megkönnyítésére vonatkozó elkötelezettségüket, és kicserélik a vámtechnikák és vámeljárások fejlesztésére vonatkozó intézkedésekkel és a számítógépes rendszereikkel kapcsolatos információikat és szaktudásukat ezen elkötelezettség megvalósítása érdekében, a megállapodás rendelkezéseivel összhangban.8. cikkTechnikai segítségnyújtásA vámhatóságok technikai segítséget nyújthatnak egymásnak, és kicserélhetik alkalmazottaikat, valamint a vámeljárások és technikák fejlesztésére irányuló intézkedésekkel és a számítógépes rendszerekkel kapcsolatos szakértelmüket, e célkitűzéseknek e megállapodás rendelkezéseivel összhangban történő megvalósítása érdekében.9. cikkTanácskozás nemzetközi szervezetekbenA vámhatóságok igyekeznek továbbfejleszteni és megerősíteni együttműködésüket a közös érdekeltségű témák tekintetében annak érdekében, hogy nemzetközi szervezetek keretében megkönnyítsék a vámügyekről folytatott tanácskozásokat.III. CÍMKÖLCSÖNÖS IGAZGATÁSI SEGÍTSÉGNYÚJTÁS10. cikkSegítségnyújtás megkeresés alapján(1) A megkereső hatóság kérésére a megkeresett hatóság minden olyan lényeges információt megad, amely lehetővé teszi annak számára a vámjogszabályok pontos alkalmazásának biztosítását, beleértve a vámjogszabályokat sértő felderített vagy tervezett cselekményekkel kapcsolatos információkat is.Megkeresésre a vámhatóságok egymásnak különösen megadnak minden tájékoztatást azokról a tevékenységről, amelyek a másik Szerződő Fél területén szabályszegésekhez vezethetnek, mint például nem pontos vámáru-nyilatkozatok és származási bizonyítványok, számlák vagy egyéb okmányok, amelyek nyilvánvalóan nem pontosak vagy hamisítottak, illetve amelyeknél fennáll ennek gyanúja.(2) A megkeresett hatóság a megkereső hatóság megkeresésére tájékoztatást ad arról, hogya) az egyik Szerződő Fél területéről kivitt árukat szabályosan hozták-e be a másik Fél területére, adott esetben az árukra alkalmazott vámeljárás ismertetésével.b) az egyik Szerződő Fél területére behozott árukat szabályosan vitték-e ki a másik Fél területéről, adott esetben az árukra alkalmazott vámeljárás ismertetésével.(3) A megkereső hatóság kérésére a megkeresett hatóság a rá vonatkozó törvények, rendeletek és egyéb jogilag kötelező erővel bíró rendelkezések keretén belül megteszi a szükséges lépéseket, hogy biztosítsa a következők különleges felügyeletét:a) olyan személyek, akikről alapos okkal feltételezhető, hogy részt vesznek vagy részt vettek a vámjogszabályok megszegésében;b) olyan helyek, ahol árukészleteket raktároztak vagy raktározhatnak, illetve halmozhatnak fel oly módon, hogy alapos okkal feltételezhető, hogy ezeket az árukat a vámjogszabályok megszegéséhez kívánják felhasználni;c) áruk, amelyeket oly módon szállítanak vagy szállíthatnak, hogy alapos okkal feltételezhető, hogy azokat vámjogszabályok megszegéséhez kívánják felhasználni;d) szállítóeszközök, amelyeket oly módon használnak vagy használhatnak, hogy alapos okkal feltételezhető, hogy azokat vámjogszabályok megszegéséhez kívánják felhasználni.11. cikkÖnkéntes segítségnyújtás(1)A Szerződő Felek saját kezdeményezésükre és törvényeik, rendeleteik és egyéb jogilag kötelező erővel bíró rendelkezéseiknek megfelelően segítik egymást, amennyiben ezt szükségesnek vélik a vámjogszabályok helyes alkalmazásának biztosításához, különösen olyan helyzetekben, melyek komoly veszélyt rejtenek magukban a másik Szerződő Fél gazdaságára, közegészségügyére, közbiztonságára vagy egyéb hasonló létfontosságú érdekeire nézve, különösen a következőkről való információnyújtással:a) olyan cselekmények, amelyek vámjogszabályokat szegnek meg, vagy úgy tűnik, hogy azokat megszegik, és amelyek a másik Szerződő Fél érdeklődésére számot tarthatnak;b) a vámjogszabályok megszegésére irányuló cselekmények során alkalmazott új eszközök vagy módszerek;c) áruk, amelyekről tudott, hogy vámjogszabályokat megszegő cselekményekkel kapcsolatosak;d) személyek, akikről alapos okkal feltételezhető, hogy a vámjogszabályok megszegésére irányuló cselekményekben részt vettek vagy részt vesznek;e) közlekedési eszközök, amelyekkel kapcsolatban alapos okkal feltételezhető, hogy azokat a vámjogszabályok megszegésére irányuló cselekményekhez használták, használják vagy használhatják;12. cikkKézbesítés, Értesítés(1) A megkereső hatóság megkeresésére a megkeresett hatóság a rá vonatkozó törvényi, rendeleti előírásoknak vagy egyéb jogilag kötelező erővel bíró rendelkezéseknek megfelelően megtesz minden szükséges intézkedést a következők érdekében:(a) minden igazgatási dokumentum kézbesítése;(b) minden, a megkereső hatóságtól származó és e megállapodás hatálya alá tartozó határozatról szóló értesítés, melynek címzettjei a megkeresett hatóság joghatósága alatt letelepedettek vagy székhellyel rendelkeznek.(2) A határozatokról szóló értesítésre vagy dokumentumok kézbesítésére irányuló megkereséseket írásban kell a megkeresett hatóság hivatalos nyelvén vagy egy, az e hatóság által elfogadott nyelven megtenni. E követelmény nem alkalmazandó az (1) bekezdés alapján kézbesítendő dokumentumokra.13. cikkA segítségnyújtás iránti megkeresések formája és tartalma(1) Az e megállapodásnak megfelelő megkereséseket írásban kell megküldeni. A megkeresések teljesítéséhez szükséges okmányokat mellékelni kell a megkeresésekhez. Amennyiben a helyzet sürgőssége megkívánja, szóbeli megkereséseket is el lehet fogadni, de azokat azonnal meg kell erősíteni írásban is.(2) Az (1) bekezdés szerinti megkereséseknek a következő információkat kell tartalmazniuk:a) a megkereső hatóság;b) a kért intézkedés;c) a megkeresés célja és oka;d) az érintett törvények, rendeletek és egyéb kötelező erejű jogi eszközök;e) azoknak a személyeknek lehetőség szerint minél pontosabb és átfogóbb megjelölését, akikre a vizsgálat irányul;f) összefoglalás a fontosabb tényekről és az eddigi vizsgálatokról.(3) A megkereséseket a megkeresett hatóság valamelyik hivatalos nyelvén, vagy egy, az adott hatóság által elfogadott nyelven kell benyújtani. Ez a követelmény nem vonatkozik az (1) bekezdés szerint a megkereséshez csatolt okmányokra.(4) Amennyiben a megkeresés nem felel meg a fentebb meghatározott formai követelményeknek, annak helyesbítése vagy kiegészítése kérhető. Időközben óvintézkedéseket lehet elrendelni.14. cikkA megkeresések teljesítése(1) Annak érdekében, hogy a segítségnyújtás iránti megkeresést teljesítse, hatáskörének és rendelkezésére álló erőforrásainak keretein belül úgy jár el a megkeresett hatóság, mintha saját feladatainak teljesítése érdekében vagy ugyanazon Szerződő Fél egyéb hatóságainak megkeresésére cselekedne; e célból a számára már rendelkezésre álló adatokat átadja, és a megfelelő vizsgálatokat lefolytatja, vagy lefolytattatja. E rendelkezést kell alkalmazni minden egyéb hatóságra vonatkozóan is, amelyhez a megkeresett hatóság e megállapodással összhangban megkeresést intézett, amennyiben utóbbi saját maga nem járhat el.(2) A segítségnyújtás iránti megkereséseket a megkeresett Szerződő Fél törvényeinek, rendeleteinek és egyéb kötelező erejű jogi eszközeinek megfelelően kell teljesíteni.(3) Egy Szerződő Fél szabályosan meghatalmazott tisztségviselői, a másik Szerződő Fél egyetértésével és ez utóbbi által megállapított feltételekkel, jelen lehetnek a megkeresett hatóság vagy az (1) bekezdés értelmében illetékes más hatóság irodáiban a vámjogszabályok megszegéséhez kapcsolódó tevékenységekre vonatkozó információk megszerzése céljából, amelyek e megállapodás célkitűzései miatt szükségesek a kérelmező hatóság számára.(4) Egy Szerződő Fél szabályszerűen meghatalmazott tisztviselői, a másik Szerződő Fél egyetértésével és az utóbbi által megállapított feltételek fenntartásával, jelen lehetnek meghatározott ügyeknél az annak joghatósága alatti területen történő vizsgálatok végrehajtásánál.(5) Amennyiben a megkeresés nem teljesíthető, a megkereső hatóságot haladéktalanul értesíteni kell erről, azon indokokkal és egyéb információkkal együtt, amelyek a megkeresett hatóság véleménye szerint a megkereső hatóság számára segítséget jelenthetnek.15. cikkAz információ közlésének formája(1) A megkeresett hatóság a vizsgálatok eredményeit írásban, a vonatkozó dokumentumokkal, hitelesített másolatokkal és egyéb adatokkal együtt közli a megkereső hatósággal.(2) Ezek az információk elektronikus úton is megadhatóak.(3) Az akták és dokumentumok eredeti példányait csak azokban az esetekben kell kérésre megküldeni, amennyiben a hitelesített másolatok elégtelenek lennének.Az eredeti példányokat a lehető leghamarabb vissza kell juttatni; a megkereső hatóság vagy az eredeti dokumentumokhoz kapcsolódó harmadik felek jogait sértetlenül fenntartják.16. cikkSegítségnyújtási kötelezettség alóli kivételek(1) Vissza lehet utasítani, illetve bizonyos feltételek, illetve követelmények teljesüléséhez lehet kötni a segítségnyújtást azokban az esetekben, amikor valamelyik Szerződő Fél úgy véli, hogy az e megállapodás szerinti segítségnyújtás:a) nagy valószínűséggel sértené India vagy az Európai Közösség azon tagállamainak lényeges érdekeit, amelyeket e megállapodás alapján segítségnyújtás iránt megkerestek;b) nagy valószínűséggel sértené a közrendet, a közbiztonságot vagy más alapérdekeket, különösen a 17. cikk (2) bekezdésében említett esetekben;c) ipari, kereskedelmi vagy szakmai titkot sértene.(2) A megkeresett hatóság a segítségnyújtást elhalaszthatja azon az alapon, hogy az egy folyamatban lévő nyomozást, büntetőeljárást vagy más peres eljárást hátrányosan befolyásolna. Ilyen esetben a megkeresett hatóság tanácskozik a megkereső hatósággal, hogy eldöntsék, vajon lehet-e segítséget nyújtani a megkeresett hatóság által meghatározott feltételek vagy körülmények mellett.(3) Amennyiben a megkereső hatóság olyan segítséget kér, amelyet megkeresése esetén saját maga nem tudna teljesíteni, megkeresésében erre a körülményre utalnia kell. Ilyen esetben a megkeresett hatóság dönt arról, hogy miként válaszol a megkeresésre.(4) Az (1) és (2) bekezdésben említett esetekben a megkeresett hatóság határozatát és annak indokait haladéktalanul közölni kell a megkereső hatósággal.17. cikkInformációcsere és titkosság(1) Az e megállapodás szerinti bármilyen formában közölt valamennyi információ az egyes Szerződő Feleknél alkalmazandó szabályoktól függően titkosnak vagy bizalmasnak tekintendő. Az információk hivatali titoktartási kötelezettség alá tartoznak, valamint az információt fogadó Szerződő Fél hasonló információkra vonatkozó hatályos jogszabályai és a Közösség hatóságaira vonatkozó megfelelő rendelkezések szerinti védelmet élvezik.(2) Személyes adatok kizárólag akkor cserélhetők ki, ha az a Szerződő Fél, aki az adatokat kapja, kötelezettséget vállal ezeknek az adatoknak legalább ugyanolyan szintű védelmére, ahogyan ezeket az átadó Szerződő Fél területén a kérdéses esetben védik. Az információkat átadó Szerződő Fél nem támaszthat szigorúbb követelményeket, mint amelyeket saját joghatósága alatt alkalmaz.A Szerződő Felek közlik egymással az alkalmazandó szabályaikra vonatkozó információkat, ideértve adott esetben a Közösség tagállamaiban hatályos jogi rendelkezéseket is.(3) Az ebben a megállapodásban foglaltak nem zárják ki az e megállapodásnak megfelelően beszerzett információk vagy dokumentumok bizonyítékként történő felhasználását a vámjogszabályokat sértő cselekmények vonatkozásában a későbbiekben indított bírósági vagy közigazgatási eljárásban. Ezért a Szerződő Felek az e megállapodás alapján beszerzett információkat és megtekintett dokumentumokat a jegyzőkönyveikben, jelentéseikben és a tanúvallomásokban, valamint a későbbiekben indított bírósági és közigazgatási eljárásban bizonyítékként használhatják fel. Az ilyen jellegű adatfelhasználásról értesíteni kell azt az illetékes hatóságot, amelyik az információkat szolgáltatta vagy a dokumentumokhoz való hozzáférést megadta.(4) A megszerzett információk kizárólag e megállapodás céljai érdekében használhatóak fel. Abban az esetben, ha a Szerződő Felek egyike ilyen információt más célra kíván felhasználni, az információkat nyújtó hatóság előzetes írásos hozzájárulását kell megszereznie. Az ilyen felhasználás az e hatóság által meghatározott korlátok között történik.(5) Az e cikk végrehajtásáról szóló gyakorlati megállapodásokat a 21. cikk alapján létrehozott Vámegyüttműködési Vegyes Bizottság határozza meg.18. cikkSzakértők és tanúkA megkeresett hatóság tisztviselője felhatalmazást kaphat arra, hogy az adott felhatalmazás korlátain belül szakértőként vagy tanúként jelenjen meg a másik Szerződő Fél hatósága előtt az e megállapodás hatálya alá tartozó ügyekben, és olyan tárgyakat, dokumentumokat, illetve dokumentumok titkos vagy hitelesített másolatait mutassa be, amelyek e célból szükségesek lehetnek. A megjelenésre vonatkozó megkeresésben pontosan meg kell jelölni, hogy a tisztviselőnek melyik hatóság előtt kell megjelennie, valamint milyen ügyben és milyen jogcímen vagy minőségben hallgatják meg a tisztviselőt.19. cikkA segítségnyújtás költségei(1) A Szerződő Felek egymással szemben lemondanak valamennyi, e megállapodás alkalmazása során felmerülő költség megtérítésének igényéről, kivéve adott esetben a szakértőknek és tanúknak kifizetendő költségtérítést, valamint azoknak a tolmácsoknak és fordítóknak a díjazását, akik nem közalkalmazottak.(2) Amennyiben egy megkeresés teljesítése során nyilvánvalóvá válik, hogy a megkeresés teljesítésének befejezése rendkívüli költségeket vonna maga után, a vámhatóságok konzultálnak egymással annak érdekében, hogy meghatározzák a teljesítés folytatásának feltételeit.IV. CÍMZÁRÓ RENDELKEZÉSEK20. cikkVégrehajtás(1) E megállapodás végrehajtásával egyrészről az Európai Közösségek Bizottságának illetékes szolgálatait, illetve adott esetben az Európai Közösség tagállamainak vámhatóságait, másrészről az Indiai Pénzügyminisztérium Bevételi Főosztályának Központi Jövedéki és Vám Hivatalát (Central Board of Excise and Customs in Department of Revenue, Ministry of Finance) bízzák meg. Ők döntenek a megállapodás alkalmazásához szükséges minden gyakorlati intézkedésről és rendelkezésről, figyelembe véve a hatályos szabályokat, különösen az adatvédelem terén. A megállapodásban véleményük szerint végrehajtandó módosításokat javasolhatnak az illetékes szerveknek.(2) A Szerződő Felek tanácskoznak egymással és ezt követően folyamatosan tájékoztatják egymást a végrehajtás részletes szabályairól, amelyeket e megállapodás rendelkezéseinek megfelelően fogadtak el.21. cikkVámegyüttműködési Vegyes Bizottság(1) Létrehozásra kerül egy Vámegyüttműködési Vegyes Bizottság, amely az Európai Közösség és India képviselőiből áll. Üléseit kölcsönös megállapodással rögzített helyen, napon és napirend szerint tartja.(2) A Vámegyüttműködési Vegyes Bizottság többek között:a) felügyeli e megállapodás megfelelő érvényesülését;b) a megállapodás alkalmazása kapcsán felmerülő valamennyi kérdést megvizsgálja;c) e megállapodás célkitűzéseivel összhangban megteszi a vámügyi együttműködéshez szükséges intézkedéseket;d) kicseréli a vámügyi együttműködéssel kapcsolatos, közös érdeklődésre számot tartó kérdésekre vonatkozó nézeteket, beleértve a vele kapcsolatos jövőbeli intézkedéseket és az ezekhez szükséges erőforrásokat;(e) a megállapodás célkitűzései megvalósítására irányuló megoldásokat javasol.(3) A Vámegyüttműködési Vegyes Bizottság elfogadja belső eljárási szabályzatát.(4) A Vámegyüttműködési Vegyes Bizottság évente jelentést tesz az Európai Közösség és az Indiai Köztársaság közötti Partnerségi és Fejlesztési Együttműködési Megállapodás 22. cikke alapján létrehozott vegyes bizottságnak.22. cikkHatálybalépés és időtartam(1) Ez a megállapodás azt a napot követő hónap első napján lép hatályba, amikor a Szerződő Felek értesítették egymást az e célhoz szükséges eljárásaik végrehajtásáról.(2) Mindegyik Szerződő Fél a másik félnek átadott írásbeli értesítéssel felmondhatja ezt a megállapodást. A szerződés felmondása a másik Szerződő Fél értesítése napjától számított harmadik hónap elteltével lép hatályba. A megállapodás megszűnése előtt átvett segítségnyújtás iránti megkereséseket e megállapodás rendelkezéseivel összhangban teljesítik.23. cikkHiteles szövegekEz a megállapodás két-két példányban készült dán, holland, angol, finn, francia, német, görög, olasz, portugál, spanyol és svéd nyelven, valamennyi szöveg egyaránt hiteles.Fentiek hiteléül az alulírott, erre meghatalmazottak, e megállapodást aláírták.Hecho en Bruselas, el veintiocho de abril de dos mil cuatro.Udfardiget i Bruxelles den otteogtyvende april to tusind og fire.Geschehen zu Brüssel am achtundzwanzigsten April zweitausendundvier.Έγινε στην Βρυξέλλες, στις είκοσ οκτώ Απριλίου δύο χιλιάδες τέσσερα.Done at Brussels on the twenty-eighth day of April in the year two thousand and four.Fait a Bruxelles, le vingt-huit avril deux mille quatre.Fatto a Bruxelles, addi ventotto aprile duemilaquattro.Gedaan te Brussel, de achtentwintigste april tweeduizendvier.Feito em Bruxelas, em vinte e oito de Abril de dois mil e quatro.Tehty Brysselissä kahdentenakymmenentenäkahdeksantena päivänä huhtikuuta vuonna kaksituhattaneljä.Som skedde i Bryssel den tjugoattonde april tjugohundrafyra.+++++ TIFF +++++Por la Comunidad EuropeaFor Det Europaiske FallesskabFür die Europäische GemeinschaftΓια την Έυρωπαϊκή ΚοινότηταFor the European CommunityPour la Communauté européenne.Per la Comunita europeaVoor de Europese GemeenschapPela Comunidade EuropeiaEuroopan yhteisön puolestaPa Europeiska gemenskapens vägnar+++++ TIFF ++++++++++ TIFF +++++Por la República de la IndiaFor Republikken IndienFür die Republik IndienΓια τη Δημοκρατία της ΙνδίαςFor the Republic of IndiaPour la République de l'IndePer la Repubblica d'IndiaVoor de Republiek IndiaPela República da ÍndiaIntian tasavallan puolestaFör Republiken Indien+++++ TIFF +++++--------------------------------------------------


title: A Tanács határozata (1994. május 17.) az Európai Közösség és a Chilei Köztársaság között az alma és a körte Közösségbe irányuló behozataláról szóló, levélváltás formájában létrejött megállapodás megkötéséről

text:
Fontos jogi nyilatkozat

|

31994D0294

Hivatalos Lap L 130 , 25/05/1994 o. 0035 - 0035 finn különkiadás fejezet 11 kötet 32 o. 0020  svéd különkiadás fejezet 11 kötet 32 o. 0020

		A Tanács határozata(1994. május 17.)az Európai Közösség és a Chilei Köztársaság között az alma és a körte Közösségbe irányuló behozataláról szóló, levélváltás formájában létrejött megállapodás megkötéséről(94/294/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 113. cikkére, összefüggésben 228. cikke (2) bekezdésének első mondatával és a gyümölcs- és zöldségpiac közös szervezéséről szóló, 1972. május 18-i 1035/72/EGK tanácsi rendelet 28. cikkével [1],tekintettel a Bizottság ajánlására,mivel a Chilei Köztársaság a GATT-on belül eljárást indított, miután az Európai Közösség a 1035/72/EGK tanácsi rendelet 24., 25. és 26. cikkének alkalmazásában tarifális intézkedéseket alkalmazott az alma behozatalára kivetett kiegyenlítő díj formájában;mivel a Közösség és Chile ennek az ügynek és a GATT Uruguayi Fordulójával kapcsolatos egyéb ügyeknek a rendezése céljából tárgyalásokat kezdett;mivel a tárgyalások eredményeképpen levélváltás formájában megállapodás jött létre; mivel az említett megállapodás jóváhagyása a Közösség érdekében áll,A KÖVETKEZŐKÉPPEN HATÁROZOTT:1. cikkA Közösségbe irányuló alma- és körtebehozatalról szóló, az Európai Közösség és a Chilei Köztársaság között levélváltás formájában létrejött megállapodást a Tanács a Közösség nevében jóváhagyja.A megállapodás szövegét csatolták e határozathoz.2. cikkA Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.3. cikkEzt a rendeletet az Európai Közösségek Hivatalos Lapjában közzzé kell tenni.Kelt Brüsszelben, 1994. május 17-én.a Tanács részérőlaz elnökTh. Pangalos[1] HL L 118., 1972.5.20., 1. o., A legutóbb a 3669/93/EK rendelettel (HL L 338., 1993.12.31., 26. o.) módosított rendelet.--------------------------------------------------